‘n Biefstuk of lam tjoppie op sy eie is as sulks nie te ongesond vir jou dieet nie, ongelukkig is dit nie waar braai stop nie. Dit is baie keer hoe jy jou vleis voorberei en wat jy daarmee saam eet wat die sondebok is. En ons vergeet maar om die bier en brandewyn deel van hierdie skrywe te maak.
‘n Marinade is ‘n uitstekende manier om die smaak en tekstuur van die vleis nog lekkerder te maak. Wees versigtig vir marinades wat jy oor die toonbank koop. Dit bevat heelwat sout, suiker en chemiese preserfeermiddels om die rakleeftyd te verleng. Dit maak die marinade ongesond en van hulle mag eintlik die vleissouse uit die vleis haal.